A BIZOTTSÁG 1355/2004/EK RENDELETE
(2004. július 26.)
annak meghatározásáról, hogy milyen mértékben lehet helyt adni az 1204/2004/EK rendeletben szabályozott vámkontingens keretében, 80 és 300 kg közötti súlyú szarvasmarhaféle élőállatokra vonatkozóan benyújtott importjogosultság iránti kérelmeknek
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a marha- és borjúhús piacának közös szervezéséről szóló, 1999. május 17-i 1254/1999/EK tanácsi rendeletre (1),
tekintettel a Bulgáriából és Romániából származó 80 és 300 kg közötti súlyú szarvasmarhafélékre vonatkozó vámkontingens megnyitásáról és igazgatásának szabályozásáról (2004. július 1-jétől2005. június 30-ig) szóló, 2004. június 29-i 1204/2004/EK rendeletre (2) és különösen annak 4. cikke (2) bekezdésére,
figyelembe véve a következőket:
(1)
Az 1204/2004/EK bizottsági rendelet 1. cikk (3) bekezdés, a) pontja meghatározta azon 80 és 300 kg közötti súlyú, Bulgáriából és Romániából származó szarvasmarhaféle élőállatok darabszámát, amelyek speciális feltételek mellett importálhatók a 2004. július 1. és 2004. december 31. közötti időszakban.
(2)
Azok a mennyiségek, amelyekre importtanúsítványt kértek 2004. júliusában, meghaladják a kiadható mennyiséget. Az 1204/2004/EK rendelet 4. cikkének (2) bekezdése értelmében ebből következően egy egységes százalékos csökkentési arány állapítandó meg,
ELFOGADTA EZT A RENDELETET:
1. cikk
Minden, az 1204/2004/EK rendelet 3. cikke (3) bekezdésének megfelelően benyújtott importtanúsítvány iránti kérelem teljesítésre kerül az igényelt mennyiség 3,1833 %-os mértékéig.
2. cikk
A jelen rendelet 2004. július 27-én lép hatályba.
A jelen rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. július 26-án.